**Fővárosi**

**Büntetés-végrehajtási Intézet**

**1027 Budapest, Gyorskocsi u. 25-27.**

…………………..……………..**/2014**

**Tárgy: Beszámoló**

**Szeverényi János**

**evangélizációs, és missziói lelkész**

**Magyarországi Evangélikus Egyház**

**Evangélizációs és Missziói Iroda**

**Budapest**

**Üllői út 24.**

**1 0 8 5**

**Tisztelt Lelkész Úr!**

A 2014. január 21-én e-mail útján érkezett megkeresésére válaszolva tájékoztatom a **Fővárosi Bv. Intézet II. Objektumában ,**az elmúlt év vallásgyakorlási alkalmainak formáiról, valamint a heti alkalmak számáról.

A vallásgyakorlás azon alapvető emberi jogok része, amellyel a fogvatartottak a fogva tartásuk ideje alatt is élhetnek. Ennek biztosítását a bv. lelkészek végzik. A pedagógiai, szociálpszichológiai módszerek, és a társtudományok alkalmazása napi szinten megjelenik a lelkészek büntetés-végrehajtásban végzett szolgálata során. Ez azt is jelenti, hogy a bv. lelkészek, a büntetés-végrehajtás reintegrációs céljainak megvalósításában aktív szerepet vállalnak. Nem elhanyagolható a suicid prevenció területén végzett hatékony napi tevékenység sem.

Egyéni, és csoportos vallási foglalkozásokat, istentiszteleteket az erre a célra kijelölt, alábbi helyiségekben lehet tartani: kápolna, közösségi helyiség, lelkészi iroda, látogató helyiség, egyéni, és csoportos lelkigondozás a zárkában is végrehajtható.

**A vallásgyakorlás és a lelkigondozás lelkészek által végzett formái: istentisztelet, szentmise, bibliaóra, kiscsoportos foglakozás, egyéni lelkigondozás, kazuális szolgálatok (keresztelés, esketés – igény szerint).**

A fentiek (szükség esetén a társosztályokkal egyeztetve) a lelkész által meghatározott helyen és időben kerülnek végrehajtásra.

**A vallásgyakorlás alkalmai ökumenikus jellegűek,** ezért bármilyen valláshoz, felekezethez tartozók részt vehetnek rajtuk. A különböző alkalmakra kérelmi lapon kell jelentkezni. A kérelmi lapot a lépcsőházakban elhelyezett lelkészi levelesládába lehet bedobni, vagy a nevelőnek átadva juttatható el a lelkész számára.

**A II. Objektum csoportos vallásgyakorlási alkalmainak rendje a női fogvatartottak számára:**

|  |  |  |  |  |
| --- | --- | --- | --- | --- |
| **Időpont** | **Hétfő** | **Kedd** | **Szerda** | **Csütörtök** |
| 9:00 |  |  |  | Angol nyelvű misszió (MEB) |
| 9:30 |  | istentisztelet(V.K.) | önismereti csoport (V.K.) | Liturgikus csoportfoglalkozás(V.K. –új-2014) |
|  |  |  |  |  |
| 14:00 |  |  | Énekkar(E.Cs., V.K.) |  |
| 15:00 | Liturgikus csoportfoglalkozás(V.K. –új-2014) |  |  |  |
| 15:30 | ) |  |  | Missziós foglalkozás (MEB) |

2013-ban heti rendszerességgel **1 istentisztelet, valamint 1 önismereti** csoportfoglalkozás került megtartásra a női fogvatartottak számára. Ezek az alkalmak a szabadságomat kivéve minden esetben megtartásra kerültek. 2014 januárjától kezdődően a Gyorskocsi utcai gyülekezeti közösség istentiszteleti kultúrájának színvonalasabbá tétele céljából liturgikus csoportfoglalkozásokat tartunk. A női fogvatartottak vezetésemmel az igeolvasások elé bevezető gondolatokat írnak, megfogalmazzák az aktuális általános könyörgő imádságok szövegét, ezzel reflektálnak a közösség egyes tagjainak éppen aktuális gondjaira. Az istentiszteletek annyira népszerűek lettek a női fogvatartottak körében, hogy a heti egy alkalom nem áll összhangban a jelentkezők létszámával. Teltkápolnás (40 fős) létszámoknak tartom az alkalmakat. Ennél jóval többen jelentkeznek, de más szolgálati területek munkájára is tekintettel kell lennem az alkalmak megszervezésekor. 2014. január 12-én a ZDF Fernsehgottesdient közvetítése adta az ihletet a liturgikus csoport létrehozására. Evangélikus istentiszteleti közvetítés volt a mainzi Christuskirche-ből.

A büntetés-végrehajtás reintegrációs célkitűzéseit támogatva **kéthavonta családi istentisztelet** megtartására kaptam engedélyt. Ez az istentiszteleti forma kiváló lehetőséget teremt a fogvatartottak családtagjainak megismerésére, a családi kapcsolatok megerősítésére, valamint a családban felmerülő problémák, konfliktusok kezelésére. Az elmúlt évben 6 alkalommal kaptam engedélyt a családi istentiszteletek megtartására. Nagyon sok támogatást kaptam a bv. osztálytól, az időpontok egyeztetésével, és a látogatási engedélyek kiadásával kapcsolatban, az alkalmak jó rendjének biztosításáért pedig a biztonsági osztálynak tartozom köszönettel.

**2013 szeptemberétől heti rendszerességgel énekkari foglalkozások kerültek bevezetésre.** Az énekkart Erdélyi Csaba bv. lelkész Úr vezeti általánosságban heti 1 alkalommal, az adminisztratív hátteret pedig én biztosítom. Az énekkari próbákra 4 alkalommal került többször egy héten is (2-3 alkalom hetente) sor, abban az esetben, amikor ünnepi istentiszteletekre, illetve szentmisére készültünk.

**A Fővárosi Büntetés-végrehajtási Intézetben rendszeres missziói tevékenységet a Magyar Evangéliumi Börtönmisszió és a Magyar testvéri Börtöntársaság tagjai végeznek**. A missziós szervezetek képviselői által tartott foglalkozások: ünnepi istentisztelet, kiscsoportos foglalkozás, egyéni lelkigondozás, egyéb, időszakonként tartott rendezvények. Ezeket az alkalmakat a II. és III. Objektumban is én koordinálom a munkaköri leírásom alapján, valamint a saját alkalmaim mellet a résztvevő fogvatartottakkal kapcsolatos adminisztrációt is ellátom. Ez tetemes időt emészt fel a munkaidőmben.

**A Magyar Evangéliumi Börtönmisszió képviseletében Rostás Lászlóné heti rendszerességgel,** egy alkalommal tart foglalkozást a női fogvatartottak számára. Ezek az alkalmak igen ritkán, csak a foglakozást tartó bejelentett távolmaradása esetében maradtak el.

Kiemelendő a MEB programjai közül az ünnepi karácsonyi istentisztelet megtartása. Az istentisztelet 2013. december 24-én került megrendezésre a Kápolnában Végh Tamás fasori református lelkész vendégszolgálatával.

**A MEB angol nyelvű missziói éves szinten 6 hónapi időtartamban vannak biztosítva heti rendszerességgel, 1 alkalommal.** A második félévet a missziós foglalkozást tartó Paul Meehan az Amerikai Egyesült Államokban tölti.

**A II. Objektum csoportos vallásgyakorlási alkalmainak rendje a férfi fogvatartottak számára:**

|  |  |  |  |  |  |  |
| --- | --- | --- | --- | --- | --- | --- |
| **Időpont** | **Hétfő** | **Kedd** | **Szerda** | **Csütörtök** | **Péntek** | **Vasárnap** |
| 9:30 |  |  |  |  |  | Missziós foglalkozás (MTB) |
|  |  |  |  |  |  |  |
| 14:00 |  | Istentisztelet(V.K.) |  |  | Önismereti csoport III. Objektum (V.K.) |  |
| 15:30 |  |  |  | Missziós foglalkozás (MTB) |  |  |

A férfi fogvatartottak számára, létszámarányuknak megfelelően kevesebb vallásgyakorlási lehetőséget kínálunkheti rendszerességgel. Az ő esetükben az igény is kevesebb, mert mindazok, akik az alkalmakat látogatták vagy munkába lettek állítva, vagy szabadultak.A viszonylag kis csoportnak számító közösség az általam vezetett alkalmakat értékeli és látogatja. **Hetenként tartottam 1 istentiszteletet a férfi fogvatartottak számára.**

A III. Objektumban **2013 júniusától szeptember hónapig heti 1 istentiszteletet, valamint 1 önismereti csoportot tartottam a férfi fogvatartottak számára.** 2013 szeptemberétől a lelkészek munkarendjét Intézetparancsnok Úr jóváhagyásával, lelkészkollégáimmal történt egyetértésben átalakítottuk. Ezért a **III. Objektumban hetente 1 önismereti csoportot tartok** a férfi fogvatartottak számára.

**A csütörtöki missziós foglalkozások** heti rendszerességgel vannak meghirdetve, azonban a missziós foglalkozás csoportvezetője, Bányik Sándor Roland munkahelyi elfoglaltsága, és a fent említett okok miatt **2013/II. félévében arányosan kéthetenkénti rendszerességgel** tartott foglalkozásokat.

 **A vasárnapi missziós foglalkozások kéthetenkénti rendszerességgel** megtartásra kerültek a II. Objektum Kápolnájában.

Az **MTB tevékenységéből kiemelendő a 2013. december 15-én** megrendezésre került Ádventi Koncert, amelyet a létszámarányokból következő kihívásoknak megfelelően a női fogvatartottaknak tartottak a missziós munkatársak. Ezért amennyiben az MTB biztosítani tudja a **női missziós munkatársat,** a vasárnapi alkalmat is a női fogvatartottak számára fogjuk megrendezni a jövőben.

A családi istentiszteleteken, valamint az énekkari foglalkozáson a férfi fogvatartottak is részt vesznek.

A fentieken kívül miden jelentős egyházi ünnepen tartottam istentiszteletet (Nagyhét, Mennybemenetel, Pünkösd, Reformáció, Halottak napja, Karácsony) a II. Objektumban.

**Az II. Objektum fogvatartottai az alábbi kiemelt jelentőségű vallásgyakorlási alkalmakon vettek részt:**

2013. január 17. Ökumenikus imahét, ünnepi istentisztelet - II. Objektum

2013. március 28. Nagycsütörtöki istentisztelet Szemerei János evangélikus püspök Úr vezetésével - I. Objektum

2013. április 30. MEB scheideweg-i kórusának fellépése – III. Objektum

2013. május 6. Fogvatartotti imanap - Budapesti Fegyház és Börtön

2013. október 9. Dél-Pest Megyei Evangélikus Egyházmegye Lelkészi Munkaközösségi Ülését bevezető istentisztelet - I. Objektum

2013. december 25. Ünnepi Karácsonyi Szentmise dr. Székely János rk. segédpüspök Úr vezetésével – III. Objektum

**A reintegrációt elősegítő egyéb alkalmak: 2013/II. félév** **Iváncsics Zsolt** amatőr marathoni futó előadása a női fogvatartottaknak, valamint a Nike félmarahtonon történt futása a fogvatartottak társadalmi integrációjának népszerűsítéséért. A korábban válogatott atléta felemás, félig elítélt, félig pedig fehér pólóban futott a büntetés-végrehajtás reintegrációs céljainak elfogadtatásáért a Fővárosi Bv. Intézet, valamint a Budapest- Fővárosi Kormányhivatal Igazságügyi Szolgálatának Képviseletében. Munkatársaim ingyen futhattak, a BSI Igazgatójának Kovács Árpád Úrnak szíves támogatásával. Az esemény a közmédiában is bemutatásra került. A korábbi válogatott atlétával kitalált ötletünk Iváncsics Zsolt II. Objektumban tartott életvezetési előadását követően vált valóra az Intézet és az országos büntetés-végrehajtási vezetők támogatásával.

A 2013-as évben a MEE koordinátoraként jelen lehettem a Bv. Parancsnoki Kollégiumának értekezletein.

2013. december 15-én jubiláltam, büntetés-végrehajtási lelkészi szolgálatom 10. szolgálati esztendejét töltöttem a Fővárosi Bv. Intézetben.

Szakmai eredményeim elismeréseként több alkalommal kaptam feladatokat a Bv. Kódex vallásgyakorlással kapcsolatos módszertanának összefoglalásához. Bár már nem vagyok koordinátor, mégis megkaphattam a Börtönlelkészi Szolgálattal kapcsolatos rendelet előkészítésével kapcsolatos feladatokat 3 egyház koordinátoraival együtt. Az új rendeletnek a következő címet adtam: **A Büntetés-végrehajtási Szervezet lelkészi szolgálatáról, és a fogvatartottak vallásgyakorlásának végrehajtásáról**

Jelenleg ezzel foglalkozom.

A jövőt illetően pedig az BV. Országos Parancsnoka által jóváhagyott Intézeti munkaterv az irányadó. Feladataink minden esetben határidősek. Cél a mindenkor megfogalmazott munkatervi feladatok teljesítése. Ezek a feladatok heti programjaink mellett szerepelnek. Munkatervünk az alábbiak szerint alakul:

1. Ökumenikus istentisztelet megtartása az ökumenikus imahét keretén belül

**Felelős:** bv. lelkészek (osztályvezetők)

**Határidő:** 2014. január 31.

1. Családi istentiszteletek megtartása a II. objektumban kéthavi, a III. objektumban havi rendszerességgel

**Felelős:** bv. lelkészek (I.-II.-III. objektum)

**Határidő:** 2014. február 28.

1. „Missziósok Fóruma” Munkaértekezlet megrendezése az Intézettel együttműködő missziós szervezetek munkatársainak részvételével

**Felelős:** bv. lelkészek (I.-II.-III. objektum)

**Határidő:** 2014. március 31.

1. Ünnepi istentisztelet megtartása meghívott egyházi elöljáró közreműködésével

**Felelős:** bv. lelkészek (I.-II.- III. objektum)

**Határidő:** 2014. április 21.

1. Mentálhigiénés előadás megtartása az Intézet Egészségnapján

**Felelős:** bv. lelkészek (I.-II.-III.) objektum

**Határidő:** 2014. május 31.

1. Csoportos kimaradás megszervezése a férfi fogvatartottak számára

**Felelős:** bv. lelkészek (I.-II.-III.)

**Határidő:** 2014. június 30.

**Budapest, 2014. február 17.**

**Készítette:**

 **Vári Krisztina Ágnes**

**büntetés-végrehajtási lelkész**